text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 4.5.2016
 COM(2016) 241 final
 2016/0128(NLE)
 Πρόταση
 ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
 για την τροποποίηση του κανονισμού (ΕΕ) 2016/72 όσον αφορά τις αλιευτικές δυνατότητες για το αμμόχελο σε ορισμένα ενωσιακά ύδατα
 ΑΙΤΙΟΛΟΓΙΚΗ ΕΚΘΕΣΗ
 1.ΠΛΑΙΣΙΟ ΤΗΣ ΠΡΟΤΑΣΗΣ
 •Αιτιολόγηση και στόχοι της πρότασης
 Ο κανονισμός (ΕΕ) 2016/72 του Συμβουλίου καθορίζει, για το 2016, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες στα ενωσιακά ύδατα και, για τα ενωσιακά σκάφη, σε ορισμένα μη ενωσιακά ύδατα. Οι εν λόγω αλιευτικές δυνατότητες συνήθως τροποποιούνται αρκετές φορές στη διάρκεια της περιόδου ισχύος τους.
 •Συνεκτικότητα με ισχύουσες διατάξεις στον τομέα πολιτικής
 Τα προτεινόμενα μέτρα έχουν καταρτιστεί σύμφωνα με τους στόχους και τους κανόνες της Κοινής Αλιευτικής Πολιτικής και συνάδουν με την πολιτική της Ένωσης για την αειφόρο ανάπτυξη.
 •Συνεκτικότητα με άλλες πολιτικές της Ένωσης
 Τα προτεινόμενα μέτρα είναι συμβατά με τις άλλες πολιτικές της Ένωσης, ιδίως δε με τις πολιτικές στον τομέα του περιβάλλοντος.
 2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
 •Νομική βάση
 Νομική βάση της παρούσας πρότασης είναι το άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
 Οι υποχρεώσεις της Ένωσης για βιώσιμη εκμετάλλευση των έμβιων υδρόβιων πόρων απορρέουν από τις υποχρεώσεις που προβλέπονται στο άρθρο 2 του νέου βασικού κανονισμού για την ΚΑΠ.
 •Επικουρικότητα (σε περίπτωση μη αποκλειστικής αρμοδιότητας)
 Η πρόταση εμπίπτει στις αποκλειστικές αρμοδιότητες της Ένωσης βάσει του άρθρου 3 παράγραφος 1 στοιχείο δ) της Συνθήκης. Ως εκ τούτου, δεν εφαρμόζεται η αρχή της επικουρικότητας.
 •Αναλογικότητα
 Η πρόταση είναι σύμφωνη με την αρχή της αναλογικότητας για τον ακόλουθο λόγο: η ΚΑΠ είναι κοινή πολιτική. Σύμφωνα με το άρθρο 43 παράγραφος 3 της Συνθήκης, η θέσπιση μέτρων περί καθορισμού και κατανομής των αλιευτικών δυνατοτήτων αποτελεί αρμοδιότητα του Συμβουλίου.
 •Επιλογή του νομικού μέσου
 Προτεινόμενο μέσο: κανονισμός.
 3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ
 •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
 Άνευ αντικειμένου.
 •Διαβουλεύσεις με τα ενδιαφερόμενα μέρη
 Η πρόταση λαμβάνει υπόψη τις παρατηρήσεις των ενδιαφερόμενων μερών και των εθνικών διοικήσεων.
 •Συλλογή και χρήση εμπειρογνωσίας
 Η πρόταση βασίζεται στις επιστημονικές γνωμοδοτήσεις του Διεθνούς Συμβουλίου Εξερεύνησης της Θάλασσας (ICES).
 •Εκτίμηση των επιπτώσεων
 Το πεδίο εφαρμογής του κανονισμού για τις αλιευτικές δυνατότητες προσδιορίζεται σαφώς από το άρθρο 43 παράγραφος 3 της Συνθήκης.
 •Καταλληλότητα του κανονιστικού πλαισίου και απλούστευση
 Άνευ αντικειμένου.
 •Θεμελιώδη δικαιώματα
 Άνευ αντικειμένου.
 4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 Τα προτεινόμενα μέτρα δεν θα έχουν δημοσιονομικές επιπτώσεις.
 5.ΛΟΙΠΑ ΣΤΟΙΧΕΙΑ
 •Αναλυτική επεξήγηση των επιμέρους διατάξεων της πρότασης
 Οι προτεινόμενες τροποποιήσεις αφορούν την τροποποίηση του κανονισμού 2016/72, όπως περιγράφεται στη συνέχεια.
 Στον κανονισμό (ΕΕ) 2016/72, όπως τροποποιήθηκε με τον κανονισμό (ΕΕ) 2016/458 του Συμβουλίου, τα συνολικά επιτρεπόμενα αλιεύματα (TAC) για το αμμόχελο στα ενωσιακά ύδατα των διαιρέσεων ICES IIa, IIIa και της υποπεριοχής ICES IV είχαν οριστεί σε 79 219 τόνους, ενώ το όριο των αλιευμάτων αμμόχελου στην περιοχή διαχείρισης 1 ορίστηκε σε 13 000 τόνους. Το αμμόχελο είναι βραχύβιο είδος και τα αποτελέσματα της παρακολούθησης σε πραγματικό χρόνο είναι διαθέσιμα μόνο στα μέσα Μαΐου. Το όριο των συνολικών επιτρεπόμενων αλιευμάτων (TAC) για τη ζώνη αυτή πρέπει να τροποποιηθεί σύμφωνα με τα εν λόγω αποτελέσματα και τις πιο πρόσφατες γνωμοδοτήσεις του ICES.
 2016/0128 (NLE)
 Πρόταση
 ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
 για την τροποποίηση του κανονισμού (ΕΕ) 2016/72 όσον αφορά τις αλιευτικές δυνατότητες για το αμμόχελο σε ορισμένα ενωσιακά ύδατα
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Ο κανονισμός (ΕΕ) 2016/72 του Συμβουλίου
 1
 καθορίζει, για το 2016, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες στα ενωσιακά ύδατα και, για τα ενωσιακά σκάφη, σε ορισμένα μη ενωσιακά ύδατα.
 (2)Για τους σκοπούς της διαχείρισης των αλιευτικών δυνατοτήτων αμμόχελου στις διαιρέσεις ICES IIa, IIIa και στην υποπεριοχή ICES IV, το παράρτημα ΙΙΔ του κανονισμού (ΕΕ) 2016/72 καθορίζει επτά περιοχές διαχείρισης εντός των οποίων ισχύουν συγκεκριμένοι περιορισμοί αλιευμάτων.
 (3)Στον κανονισμό (ΕΕ) 2016/72, όπως τροποποιήθηκε με τον κανονισμό (ΕΕ) 2016/458 του Συμβουλίου
 2
 , τα συνολικά επιτρεπόμενα αλιεύματα (TAC) για το αμμόχελο στα ενωσιακά ύδατα των διαιρέσεων ICES IIa, IIIa και της υποπεριοχής ICES IV είχαν οριστεί σε 79 219 τόνους, ενώ το όριο αλιευμάτων αμμόχελου στην περιοχή διαχείρισης 1 ορίστηκε σε 13 000 τόνους. Το εν λόγω όριο αλιευμάτων θα πρέπει πλέον να τροποποιηθεί με βάση τα αποτελέσματα της παρακολούθησης σε πραγματικό χρόνο και σύμφωνα με τις τελευταίες επιστημονικές γνωμοδοτήσεις του ICES, ώστε να καταστεί δυνατή η βέλτιστη συγκομιδή του εν λόγω αποθέματος.
 (4)Κατά συνέπεια, ο κανονισμός (ΕΕ) 2016/72 θα πρέπει να τροποποιηθεί αναλόγως.
 (5)Επειδή η τροποποίηση των ορίων αλιευμάτων επηρεάζει τις οικονομικές δραστηριότητες και τον προγραμματισμό της αλιευτικής περιόδου των ενωσιακών σκαφών, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του.
 (6)Τα όρια αλιευμάτων που προβλέπονται στον κανονισμό (ΕΕ) 2016/72 εφαρμόζονται από την 1η Ιανουαρίου 2016. Οι διατάξεις του παρόντος κανονισμού όσον αφορά τα όρια αλιευμάτων θα πρέπει, επομένως, να εφαρμόζονται από την εν λόγω ημερομηνία. Η αναδρομική αυτή εφαρμογή δεν θίγει την αρχή της ασφάλειας δικαίου και την αρχή της προστασίας της δικαιολογημένης εμπιστοσύνης, καθώς οι σχετικές αλιευτικές δυνατότητες δεν έχουν ακόμη εξαντληθεί,
 ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
 Άρθρο 1
 Τροποποιήσεις του κανονισμού (ΕΕ) 2016/72
 Η καταχώριση που αφορά το αμμόχελο (Ammodytes spp.) στα ενωσιακά ύδατα των ζωνών IIa, IIIa και IV στο παράρτημα ΙΑ του κανονισμού (ΕΕ) 2016/72 αντικαθίσταται από το ακόλουθο κείμενο:
 Είδος:
 Αμμόχελο
 Ζώνη:
 Ενωσιακά ύδατα των IIa, IIIa και IV(1)
 Ammodytes spp.
 Δανία
 p.m.
 (2)
 Αναλυτικό TAC
 Ηνωμένο Βασίλειο
 p.m.
 (2)
 Δεν εφαρμόζεται το άρθρο 3 του κανονισμού (ΕΚ) αριθ. 847/96
 Γερμανία
 p.m.
 (2)
 Δεν εφαρμόζεται το άρθρο 4 του κανονισμού (ΕΚ) αριθ. 847/96
 Σουηδία
 p.m.
 (2)
 Ένωση
 p.m.
 TAC
 p.m.
 (1)
 Πλην υδάτων εντός έξι ναυτικών μιλίων από τις γραμμές βάσης του ΗΒ στα νησιά Shetland, Fair Isle και Foula.
 (2)
 Με την επιφύλαξη της υποχρέωσης εκφόρτωσης, τα αλιεύματα των ειδών λιμάντα, νταούκι Ατλαντικού και σκουμπρί μπορούν να καταλογίζονται σε ποσοστό έως και 2% της ποσόστωσης (OT1/*2A3A4), υπό τον όρο ότι συνολικό ποσοστό 9% το πολύ αυτής της ποσόστωσης για το αμμόχελο καλύπτεται από τα κύρια και παρεμπίπτοντα αλιεύματα των εν λόγω ειδών που συνυπολογίζονται βάσει του άρθρου 15 παράγραφος 8 του κανονισμού (ΕΕ) αριθ. 1380/2013.
 Ειδικός όρος: εντός των ορίων των ανωτέρω ποσοστώσεων, στις ακόλουθες περιοχές διαχείρισης αμμόχελου, όπως ορίζονται στο Παράρτημα ΙΙΔ, μπορούν να αλιεύονται κατ’ ανώτατο όριο οι κάτωθι ποσότητες:
 Ζώνη: Ενωσιακά ύδατα των περιοχών διαχείρισης αμμόχελου
 1
 2
 3
 4
 5
 6
 7
 (SAN/234_1)
 (SAN/234_2)
 (SAN/234_3)
 (SAN/234_4)
 (SAN/234_5)
 (SAN/234_6)
 (SAN/234_7)
 Δανία
 p.m.
 4 717
 59 428
 5 659
 0
 206
 0
 Ηνωμένο Βασίλειο
 p.m.
 103
 1 299
 124
 0
 5
 0
 Γερμανία
 p.m.
 7
 91
 9
 0
 0
 0
 Σουηδία
 p.m.
 173
 2 182
 208
 0
 8
 0
 Ένωση
 p.m.
 5 000
 63 000
 6 000
 0
 219
 0
 Σύνολο
 p.m.
 5 000
 63 000
 6 000
 0
 219
 0
 Άρθρο 2
 Έναρξη ισχύος
 Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.
 Εφαρμόζεται από την 1η Ιανουαρίου 2016.
 Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
 Βρυξέλλες,
 Για το Συμβούλιο
 Ο Πρόεδρος
 (1)
 Κανονισμός (ΕΕ) 2016/72 του Συμβουλίου, της 22ας Ιανουαρίου 2016, σχετικά με τον καθορισμό, για το 2016, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα, και για τα ενωσιακά αλιευτικά σκάφη, σε ορισμένα μη ενωσιακά ύδατα, καθώς και για την τροποποίηση του κανονισμού (ΕΕ) αριθ. 2015/104 (ΕΕ L 22 της 28.1.2016, σ. 1).
 (2)
 Κανονισμός (ΕΕ) 2016/458 του Συμβουλίου, της 30ής Μαρτίου 2016, για την τροποποίηση του κανονισμού (ΕΕ) 2016/72 όσον αφορά ορισμένες αλιευτικές δυνατότητες (ΕΕ L 80 της 31.3.2016, σ. 1).